Public procurement notice: Voluntary Ex Ante Transparency Notice
Published: 2025-09-18
Buyer: Region Sjælland
Country: DK
Region: DK022
Contract type: Supplies
Procedure: Negotiated without a prior call for competition
CPV classification: 33100000 | 33160000: Operating theatre technology | 33162100 | 33162200 | 38510000
Estimated value:  DKK

Technical requirements: 1.0 BAGGRUND:
Rygkirurgien i Region Sjælland har gennem de senere år udviklet sig med hjemtag af højt specialiserede procedurer - bl.a. cervikalkirurgi. Ligeledes udvikles Iøbende metoder, som tillader minimale invasive procedurer (MIS) inden for områder, der tidligere krævede større åbne operationsfelter.
Afdelingens ældre mikroskoper er loftmonterede, hvilket begrænser anvendelsen, men først og fremmest er der teknologiske udfordringer, som medfører forlængede operationstider og udfordrer sterilitetskrav og ergonomi.
De nuværende mikroskoper er ikke 100 pct. kalibrerede, hvilket gør, at assistenter og øvrigt personale på stuen ikke ser præcist samme felt som operatøren i det ekstra okular og på den tilsluttede monitor, som både farve- og opløsningsmæssigt er af lav kvalitet.

1.1. Sterilitet:
Steriliteten udfordres, da de rygoperationer, som i dag udføres på SUH-Køge kræver hyppige ændringer af mikroskopets okular, som ikke er sterilt. Dette klares aktuelt med hyppige skift af handsker, men løsningen er absolut ikke optimal.

1.2. Ergonomi:
Hjemtag af komplicerede procedurer medfører Iængere operationstider, og ved f.eks. cervikale korporektomier eller operationer på nedre cervikale niveauer, er mikroskopvinklen ofte mere end 45 grader, hvilket medfører, at to kirurger i flere timer må stå fremadbøjet med hovederne på skrå og uens vægtfordeling i benene. Rygkirurgerne klager paradoksalt over smerter i nakke og ryg, som følge af de ergonomiske udfordringer.

1.3. Mobilitet:
Opskaleringen af specialiseret rygkirurgi på SUH-Køge medfører, at der opereres på flere operationsstuer. Vi har derfor behov for udstyr, som let kan flyttes imellem operationsstuer på forskellige etager.

1.4. Kompatibilitet:
Med løbende inddragelse af nye tekniske hjælpemidler, f.eks. navigation, er det vigtigt, at nyt udstyr er kompatibelt med udstyr andre fabrikater.

1.5. Effektivitet, sikkerhed og kvalitet:
AESCULAP AEOS - Digital surgical Microscope har været afprøvet under en række operationer. Vi har til sammenligning afprøvet lignende apparatur fra andre leverandører i Køge, på kurser og på messer i ind- og udland. På baggrund af billedkvalitet, ergonomi, robotarm med hukommelse fandt vi, at Aesculap Aeos var de andre apparater overlegen. Hertil oplevede vi at muligheden for, at alt personale på stuen kunne følge med på de ekstra skærme og dermed kendte procedurens næste skridt medførte kortere operationstider, til trods for den begrænsede erfaring med udstyret. Billedkvaliteten og mulighed for at ændre billedets dybdeskarphed, farve og kontrast giver bedre overblik og øger sikkerheden under mikrokirurgiske indgreb. Vi har, som nævnt, stort fokus på at opretholde peroperativ sterilitet, men ved at fjerne den hypotetiske infektionsrisiko ved at indføre det nye apparatur, nedsættes risikoen for langvarige kostbare infektionsforløb.

Aesculap AEOS exoskop fra B. Braun Medical A/S har opsummerende følgende funktionaliteter og kvaliteter:

• 100 % exoskop. Intet okular
• Både 3 D-funktion og 2D funktion med mulighed for ændring af kontrast, farve og dybdeskarphed samt fluorescerende lysfunktion.
• Justerbar kirurgisk skærm monteret på exoskopet, nær operatøren.
• Robotarm med bevægelighed i alle bevægeplan inkl. tilt og log on target, som sikrer 100 pct. skarphed under positionsskift.
• Hukommelsesfunktion, hvor positioner gemmes mhp. hurtigt skift af synsplaner.
• Betjening via pedal og hånd.
• 10 x optisk zoom
• Mulighed for billedoverførsel til PACS i DICOM-format
• Kompakt, flytbart med multiple 3D-skærme
• LED-lyskilde sikrer lang levetid og afgiver ikke varme.
• Mulighed for serviceaftale.
• Kan kombineres med navigationssystemer af andre fabrikater.
• Løbende opdatering af software.
• Mulighed for live-streaming til undervisningsbrug.

2.0 BEGRUNDELSER FOR ENELEVERANDØRSITUATION:
Vi agter at indgå kontrakt med B. Braun Medical A/S vedrørende køb af Aesculap Aeos, idet der foreligger en situation, hvor B. Braun er eneleverandør af udstyr med nedenstående funktioner og kvaliteter, der ikke samlet tilbydes af andre:

- 100 % exoskop. Intet okular.
- Både 3D-funktion og 2D funktion med mulighed for bruger at ændre  kontrast, farve og dybdeskarphed samt fluorescerende lysfunktion.
- Justerbar kirurgisk skærm monteret på exoskopet.
- 6-leddet robotarm med bevægelighed i alle bevægeplan inkl. tilt og log on target og sikrer 100 pct. skarphed under positionsskift.
- Hukommelsesfunktion, hvor positioner gemmes mhp. hurtigt skift af synsplanen
Køge Universitetshospital, Ortopædkirurgisk afdeling
Præcise oplysninger om klagefrist(er): 
Klage skal indgives til klagenævnet inden udløb af stand-still, der udløber ved udgangen af den 29. september 2025.
Øvrige klagefrister: 
Klage skal indgives til klagenævnet inden bestemte frister. Klage over ikke at være blevet prækvalificeret skal være modtaget i klagenævnet inden 30 dage fra dagen efter ordregiverens underretning om, hvem der er blevet prækvalificeret. Andre klager skal være modtaget i klagenævnet inden 6 måneder fra dagen efter offentliggørelsen af ordregiverens bekendtgørelse i Den Europæiske Unions Tidende om, at ordregiveren har indgået kontrakt, eller inden 12 måneder fra ordregiveren har underrettet tilbudsgiverne om, hvem ordregiveren vil indgå kontrakt med, hvis der er tale om en rammeaftale.
Mere udførlig beskrivelse kan findes på Klagenævnet for Udbuds hjemmeside: www.klfu.dk


Winner: B. Braun Medical A/S
Award value: 2477061